Šefica vlade glavnog grada izjavila je
da pored oglašenog upozorenja od nasilja nad ženama
njezina vlada već radi na novom protokolu.
Uvjeti rada su teški.
U Ciudad de Méxicu i različitim saveznim državama
raste broj femicida.
Ove je godine počinjeno 809 femicida.
173 femicida nožem…
Naučiš ne spavati ili ne zaspati duboko.
Naučiš spavati isprekidano.
Podaci iz sustava pokazuju
da je srpanj bio mjesec s najviše slučajeva, njih 94.
Slijedi rujan s 93 slučaja.
Kolovoz s 91.
Ožujak s 87 i lipanj s 82.
Bila sam dežurna za sve slučajeve femicida.
Zabilježen je porast od 183 %.
Kao ženama, nije nam bilo lako.
To je okruženje u kojem istrage uglavnom provode muškarci.
Istražna policija uglavnom je sastavljena od muškaraca.
Bilo mi je prilično teško preuzeti
sav posao koji se obavljao i odluke koje su se donosile.
Tamo su bili istražitelji i zapovjednik,
a ja sam rekla naglas:
„Idem u pakao.”
Rekla sam: „Idem u pakao.”
A jedan od istražitelja rekao mi je:
„Znate što, šefice?
Već ste u paklu.”
URED TUŽITELJA ZA ISTRAGU FEMICIDA
TUŽITELJICA
Otvorimo oko 500 dosjea tjedno.
Društvo stvara nasilje jer je društveno tkivo nasilno.
Riješimo jedan femicid, tri se nova dogode.
Riješimo tri, dođe ih četiri. Riješimo pet, dođe nov.
Često nam kažu
da kad pomisle da su vidjeli najbolniji i najstrašniji slučaj,
pojavi se još gori.
Ljudska je zloba beskonačna, ne možemo zamisliti koliko.
INTERVJU SA SVJEDOKINJOM NADYOM TALINOM BARRALES
Tog me dana pozvala na ručak.
KARENINA MAJKA
Počela sam joj slati poruke.
Ali mobitel joj je već bio isključen i nije ih primala.
Bila sam očajna i zamolila Joséa Luisa, on je bio moj zet,
da pođe sa mnom u policijsku postaju.
Rekao mi je da će on otići i javiti mi što su mu rekli.
Rekla sam: „Ne, oboje idemo u Tláhuac.
Podnijet ćemo prijavu jer je moja kći nestala.”
OKRUG TLÁHUAC
Ovdje u Ciudad de Méxicu
rodbina Karen Itzel Rodríguez Barrales
blokirala je aveniju Tláhuac u oba smjera
tražeći od vlasti da potraže 26-godišnju ženu
koja je nestala kad je išla predati diplomski rad.
Karen je imala sretno djetinjstvo.
Govorila je da će kad odraste biti zubarica.
Bila je jako posvećena svom domu,
svom sinu,
čak i svom mužu.
Ovaj je mladić Karenin muž.
-Karenin. -Što su rekli?
Zvali smo, tužitelj je na putu.
Pritisnuli smo jer to jedino pali.
Istražitelj me pitao
tko ju je posljednji vidio.
Rekla sam mu da je to bio njezin muž.
Onda mi je rekao
da prijavu nestanka mora podnijeti muž.
Jeste li podnijeli prijavu?
Da. Podnesena je u četvrtak u 19.35.
U Uredu za nestale osobe pokrenuta je istraga
o Kareninu nestanku.
Živjela je s partnerom u okrugu Tláhuac.
Imali su dijete, malog dječaka.
Karenina majka, gospođa Nadya,
jako je sumnjala na Karenina partnera.
NJEZIN MUŽ JOSÉ LUIS
Njezin suprug,
Palomares, José Luis, nazvao me i rekao:
„Punice, gdje ste?”
Lagala sam mu.
Nisam mu morala reći gdje sam.
Bila sam u uredu tužitelja.
Obavještavali su me da su već pregledali snimke.
Vidjeli su ga kako iz kamioneta iznosi vreću.
Rekli su mi: „On više nije podnositelj prijave.
Sad ste vi podnositeljica prijave, a on postaje osumnjičenik.”
Pitat ću tamo.
Tada je došla istražna policija
i izvršila nalog za uhićenje.
Nalog za uhićenje, José Luis. Vodimo te u zatvor.
-Zašto? -Piše ovdje.
Zbog nestanka osobe.
-U redu? -Smiri se.
Imaš pravo…
Uhitili smo i podigli optužnicu protiv Joséa N.
zbog njegove vjerojatne umiješanosti
u nestanak mlade žene po imenu Karen.
Poslali su me na DNK testiranje radi genetskog prepoznavanja.
Tada sam pomislila:
„Ako me ured tužitelja šalje na testiranje,
to znači da je moja kći mrtva.”
ATLAS FEMICIDA
Nakon iscrpnog obavještajnog i terenskog rada,
multidisciplinarni tim pronašao je truplo mlade Karen.
Točno mjesto pronalaska, gdje vidimo ove šperploče,
nakon rada s opremom koja je orala
dio ovog brežuljka blizu seoske ceste.
LOKACIJA S OTVORENIM PRISTUPOM
TAJNI GROB
PRONAĐENA NAKON NAJVIŠE DESET DANA
FEMICID
-Vaše ime? -Da, suče.
Zovem se José Luis Galicia Palomares. Zubar sam s diplomom i licencom.
Ni moji roditelji, ni moja obitelj, ni ja nemamo veze s ovim slučajem.
Nijedno stručno izvješće ne dokazuje da sam počinio zločin.
Ni videozapisi ni fotografije. Nema ničega.
Slučaj mi je dodijeljen, morala sam započeti postupak.
Što se tiče pretrage,
zabilježeno je da nije otišla predati diplomski rad kako je muž rekao.
ISTRAŽITELJICA
Muž je počeo proturječiti sam sebi.
Shvatili smo da ima nedosljednosti.
Tada sam rekla tužiteljici:
„Ovo nije gotovo, tužiteljice.”
Rekla mi je: „Da, gospođo Nadya,
pravda će biti zadovoljena. Vjerujte vlastima.”
Rekla sam joj: „Vjerujem vlastima. Nemojte me razočarati.”
Kad vam roditelji dođu
i pitaju: „Što biste vi učinili da je to vaše dijete?”
Ne znam što bih učinila.
To je još jedan razlog
zašto
nisam odlučila postati majka.
Zašto postati majka djevojčice
u zemlji u kojoj je ravnopravnost spolova
još uvijek daleko na obzoru?
Gdje smo mi žene,
u različitim stupnjevima, izložene riziku da budemo žrtve femicida.
Slučaj Yrme Lydyje
dogodio se dan ili dva nakon što smo u Río de los Remediosu
pronašli ostatke Joane Esmeralde.
Tad se zbio femicid Yrme Lydyje.
I kotač se nastavlja okretati i ne staje.
A bio je tako okrutan.
Savršeno strastvena žena koja daje sve od sebe na pozornici,
to sam ja.
Kad pjevam, kao da letim.
Yrma Lydya bila je vrlo sigurna da želi biti pjevačica.
I to ne bilo kakva pjevačica. Željela je biti zvijezda.
Zvijezda na razini najvećih meksičkih pjevačica,
poput Lole Beltrán ili Luche Ville.
Željela je dosegnuti tu razinu. Htjela je drugu odjeću za svaki nastup.
Uvijek je govorila: „Ne želim nešto nošeno.
Napravi mi nešto za ovaj nastup.”
Jer je sanjala da će postati velika zvijezda
meksičke popularne glazbe.
Ova odjeća…
To je bila posljednja koju je naručila
kako bi sama započela karijeru.
YRMIN PRIJATELJ
Jer je njezine prijašnje odjevne predmete platio bivši muž.
Bili su rastavljeni oko deset dana.
Prijavljen je femicid u restoranu Suntory u Del Valleu.
I bum.
Večeras je ženu ubio njezin muž
u restoranu Suntory u četvrti Del Valle,
u okrugu Benito Juárez u Ciudad de Méxicu.
To je femicid koji se dogodio u vrlo luksuznom dijelu grada
u koji zalazi viša društvena klasa.
ČETVRT DEL VALLE
Restoran Suntory.
To je restoran Suntory u Del Valleu.
Tu se sve dogodilo.
Kad smo stigli,
područje je već bilo osigurano
od strane Odjela za zaštitu građana.
Uhitili su Jesúsa Alcocera
i jednog njegovog tjelohranitelja jer je drugi uspio pobjeći.
Ta se priča odmah pojavila u vijestima.
Odvjetnik je upucao svoju ženu.
Žena je bila 21-godišnja pjevačica Yrma Lydya,
kojoj su drugi gosti pokušali pomoći,
ali tri su joj pucnja oduzela život.
Došao sam ravno u ured,
a policijska vozila već su bila ovdje
u Uredu tužitelja.
Doveli su tog čovjeka i njegova tjelohranitelja, g. Benjamína.
Bili su u dežurnom odjelu u Uredu tužitelja za femicid.
Čovjek je bio stariji,
imao je više od 70 godina.
U to je vrijeme bio energičan.
Bio je visok muškarac sijede kose.
Nosio je bijelu košulju, mislim da je nosio kravatu i tregere.
Osoba koja je očito bila imućna.
Tko je taj navodni odvjetnik?
Kažu da je razmetljiv, prepotentan
i da je nosio oružje koje je bez oklijevanja pokazivao
kako bi zastrašio sugovornike.
Hvalio se da može natjerati sigurnosne agencije
da kupuju od dobavljača koje on odabere.
Također se govorilo da je povezan s Genarom Garcíjom Lunom,
kontroverznim ministrom javne sigurnosti
u vladi Felipea Calderóna.
Taj je čovjek prava mustra.
Glavna tužiteljica Ernestina rekla mi je:
„Sayuri, mnogi su me zvali
tražeći poseban tretman za Jesúsa Alcocera.”
Sayuri, dobra večer. Moramo biti vrlo čvrsti
s tim pritvorenicima
jer je zvao sve moguće, dobro?
Poznavala sam ga. Osobno sam ga poznavala kao odvjetnika.
Doista, primili smo mnogo poziva
od ljudi
koji su, recimo, moćni.
Ekonomski i politički moćni ljudi,
muški i ženski prijatelji.
Pitali su: „Što se događa? Jesi li sigurna?
Možda mu smještaju?
Temeljito istražite.”
„Naravno, budite sigurni da ćemo temeljito istražiti.”
Čini se da ima mnogo veza, ali to ga ne oslobađa.
Bit ćemo oprezni, hvala.
To su uvjeti koje trebam da bih radila svoj posao.
Kad tužitelji imaju podršku nadređenih,
integritet i odlučnost da slučaj napreduje,
mogu napredovati.
Odmah smo poslali ekipu na mjesto zločina.
Odmah su počeli s obradom mjesta.
Fotografirali su dokaze, uzeli uzorke krvi
i pronašli čahure.
G. Jesús tvrdi da nije pucao u ženu
i da je jednako tako žrtva kao i rodbina preminule.
Prema riječima odvjetnika Jesúsa Hernándeza,
nema nijednog dokaza da je on ustrijelio svoju ženu.
Postojali su dokazi, balistički dokazi,
čahure koje su pronađene…
FORENZIČARKA
…na mjestu gdje su se ljudi očito družili.
Bilo je vinskih čaša.
I nečitkih bilješki na stolnjacima.
U skladištu smo punom dokaza, koje je jako veliko.
To je dio posla koji se obavlja na mjestu zločina.
Kao istražitelj tužiteljstva nemam izravni kontakt s dokazima.
Taj kontakt ima osoba koja ih obrađuje.
Na stolu je bila neka vrsta stolnjaka
na kojem su bile neke bilješke
za koje smo zaključili da ih je napisala Yrma Lydya.
Zapisala je probleme i nesuglasice koje su imali.
SVAKIM JE DANOM SVE GORE
SVAKIDAŠNJI PROBLEMI
G. Alcocer je znao da više nije bila sretna i nije htjela biti s njim.
Možda je to bio motiv
zbog kojeg je g. Alcocer počinio zločin.
BALISTIKA I VATRENO ORUŽJE OPĆI ELEMENTI
BALISTIKA 2022.
Istražna policija otišla je na adresu g. Alcocera.
I ondje je doista pronađeno oružje kojim je počinjen femicid.
Ovo je vatreno oružje prilično posebno.
U kriminalnim krugovima zovu ga „ubojica policajaca”.
Specifičnost je to što je riječ o prilično snažnom kalibru
prilagođenom malom vatrenom oružju.
STRUČNJAKINJA ZA ORUŽJE
Dizajniran je za probijanje određenih razina oklopa,
otuda nadimak „ubojica policajaca”.
U podne. Sad ću nazvati Celiju da vidim hoće li…
Nazvat ćeš je? Dobro…
Dok ti provjeriš dokaze s odjeće.
-Dobro. A što je s onim videima? -Super, kompa.
Hoće li ići po njih?
Da, trebali su…
Pritisak koji smo osjećali tih dana, moj Bože.
To su bili teški, komplicirani i vrlo stresni sati.
Imali smo 48 sati da riješimo
pravnu situaciju g. Alcocera i g. Benjamína.
-Da. -Dobro? Nazvat ću Celiju.
-Molim te. -Naravno.
Ja onda mogu obaviti drugi zadatak.
Što prvo traže?
Pismo namjere.
Bože, što je sljedeće?
Ovjerena kopija izvoda iz matične knjige rođenih.
Ovjerena kopija vjenčanog lista.
Ako je primjenjivo.
Ako je izvanbračna zajednica, dokazati dokumentom.
Ne.
Procesi posvajanja su dugi.
Ti procesi zahtijevaju mnogo strpljenja
i iziskuju ogromne količine papirologije.
RODNI LIST
Ovo je moje pismo namjere.
Morate proći mnoge testove.
Psihološke i liječničke.
Naravno, nije to mala stvar
jer je briga o djetetu velika odgovornost.
Imam blokadu.
Da.
Malo sam oklijevala, ne?
Ali odlučila sam započeti proces posvojenja.
Moja odluka da posvojim dijete dolazi iz srca.
Nije zato što
ne mogu zatrudnjeti.
KAREN ITZEL RODRÍGUEZ LABORATORIJSKA TEHNIČARKA
Uspavala bih unuka. Dala bih mu večeru pa ga uspavala.
Ušuškala bih ga, pročitala mu priču
i onda bih gledala snimke.
ZAHTJEV ZA SNIMKE S JAVNIH I PRIVATNIH KAMERA
Sve se vidi jer je na uglu kuće kamera.
Gđa Nadya bila je bijesna, vrlo uzrujana.
Rekla mi je: „Lažete mi. Znam da su bili umiješani i drugi ljudi.”
Bila je ljuta jer je mislila da nas mora uvjeriti
da je bilo još ljudi.
U 1.12 vidi se kako iznose truplo moje kćeri.
Palomares izvozi terenac,
a vrata zatvara g. José Luis,
svekar moje kćeri.
OTAC JOSÉ LUISA GALICIJE PALOMARESA
Pa sjeda straga, iza vozača, Palomaresa.
I terenac odlazi.
Kad pratite taj terenac
kojim su odvezli moju kćer,
sve se vidi.
A onda ulazi u San Miguel Las Tablas.
Mjesto gdje je terenac ušao i mjesto gdje su zakopali moju kćer
na nekoliko su koraka razdaljine.
Kad su se vratili
nakon što su ostavili truplo moje kćeri, oko 4.40,
vidi se kako im Martha Beatriz otvara vrata
kad su se vratili.
MARTHA BEATRIZ PALOMARES SOSA (SVEKRVA)
Vidi se kako Martha Beatriz otvara vrata
da bi terenac mogao brzo ući
i kako zatim zatvara vrata, a oni izlaze iz terenca.
Ured tužitelja obično ima
mnogo drugih predmeta.
A obitelji se često 100 % posvete
traženju pravde, razumijevanju događaja i razjašnjavanju činjenica.
Ne samo u dosjeu, nego i na mjestima događaja
s prijateljima i prijateljicama.
Vjerujem da se uz učinkovitu suradnju obitelji i tužitelja
može napredovati.
NAJMANJE DVIJE OSOBE
Kad sam pregledala dosje,
činilo mi se nemogućim da je sudjelovala samo jedna osoba.
To je moj posao, ne posao gđe Nadyje.
Moj je posao istražiti
i dokazati da je bilo više ljudi
i u kojoj su mjeri bili uključeni.
Carolina je odradila sjajan posao
jer je slušala, radila temeljito
i udovoljavala zahtjevima gđe Nadyje.
U sudnici smo broj 21 kako bismo procesuirali slučaj
protiv g. Joséa Luisa Galicije Palomaresa
zbog optužbe za femicid.
Bila sam na svim raspravama.
Pomno sam pratila slučaj kćeri.
Dobar dan, NTBV, posredna žrtva
i predstavnica unuka, maloljetnog JNGR-a.
NTBV, posredna žrtva i predstavnica mog unuka, maloljetnika.
NTBV, posredna žrtva.
Posredna žrtva i predstavnica mog unuka, maloljetnika, JNGR-a.
Nemam nikakve koristi od ovoga, ne želim ništa, samo pravdu.
To je načelo temeljitosti,
znači da se moraju obraditi svi tragovi i dokazi.
Ako to rezultira novim informacijama koje treba dodatno istražiti,
da se to učini.
Yrma, jako mi je drago što si došla u emisiju.
Ona i njezin muž, pravi gospodin,
divna osoba, odvjetnik…
On je Jesús…
-Hernández Alcocer. -Jesús Hernández Alcocer.
Nemate pojma kakva je to divna osoba.
Baš kao i ona, uljudan, pažljiv, pravi gospodin.
Tijekom istrage o povijesti nasilja
otkrili smo da je Yrma Lydya podnijela prijavu
koju je ured tužitelja klasificirao kao obiteljsko nasilje.
Jesúse! Pao si.
Jesúse.
Jebi se!
-Što ti je? -Prebit ću te!
Što ti je?
Što ti je, Jesúse?
Ne moraš me udarati. Dolazim u miru.
Na kraju ju je taj čovjek natjerao da ode u ured tužitelja
i da oprost za taj zločin.
U jednom smo trenutku u tehničko-pravnoj analizi
smatrali da je taj oprost nedopustiv
jer smo u događajima koje je opisala Yrma Lydya
pronašli pokušaj femicida.
Prijetio joj je i tukao je.
Prijetio joj je.
G. Alcocer stavio je oružje na njenu glavu i prijetio da će je ubiti.
Uspjela je pobjeći jer su joj pomogli kućni pomoćnici.
Oprost nije bio opravdan.
Ured tužitelja trebao je izdati zaštitne mjere
i zatražiti nalog za uhićenje
kako bi se spriječilo da g. Alcocer
počini daljnje nasilje nad Yrmom Lydyjom.
Bila bi živa da je ured tužitelja to učinio.
Naravno da nas to ljuti, jako.
Ne možemo reći: „To je druga istraga.
To je drugi ured tužitelja.”
Odgovornost je institucionalna.
-Otpjevat ću vam rancheru. -Da.
Zove se „Prevarila sam se u tebi”.
Hajde, kćeri!
Prevarila sam se u tebi
Strašno sam se prevarila
Kao što se malo tko
Ikad prevario
Upoznala sam te u crkvi
I šutke te promatrala
Da te ne ometam u molitvi Koja je meni sveta…
Čeka nas vrlo komplicirano ročište
pred sudom.
Ciudad de México, dana 26. lipnja 2022.
i u sudnici smo 11, u Sjevernom pritvornom centru
na pripremnom ročištu
protiv Jesúsa Hernándeza Alcocera i Benjamína Hernándeza Mendoze
zbog zločina femicida.
Tko zastupa ured tužitelja?
Časni suče, Héctor Miguel Ortiz Acosta,
iz Ureda tužitelja za femicid.
Imamo razgovor sa svjedokom.
Vaši osobni podaci ostaju povjerljivi.
ZAŠTIĆENI SVJEDOK
Tog sam dana došao u Suntory nekoliko minuta nakon 19 sati.
RAZGOVOR SA SVJEDOKOM T1
Ušao sam i dali su mi prvi stol
koji je bio točno ispred privatne sobe sa staklenim vratima.
Unutra su bile dvije osobe,
mlada žena
i vrlo star muškarac, sijede kose,
koji je nosio tregere.
PAR U PRIVATNOJ SOBI
Nekoliko minuta poslije, u privatnoj sobi,
zahuktavala se rasprava koja se činila vrlo ružna.
Kad smo imali priliku, rekli smo to jednom od glavnih konobara u Suntoryju.
Rekli smo mu: „Pazi.
Situacija je loša. Postaje ružno.”
I doista, u jednom trenutku čuo sam kako je govorio vrlo glasno.
Rekao joj je:
„Jer ćeš se promijeniti. Promijenit ćeš se!”
PROMIJENIT ĆEŠ SE!
Govorio je sve glasnije i ljuće.
Kad je došao drugi glavni konobar, opet smo mu rekli:
„Situacija se pogoršava, a čini se da je čovjek naoružan.”
„Da, provjerit ćemo”, rekao je.
Ono što se potom dogodilo nevjerojatno je.
U jednom trenutku pogledala nas je,
ali nije ništa rekla.
Pogledala nas je u strahu,
podigla obrve i širom otvorila oči kao da kaže: „Učinite nešto.”
Uperio je pištolj u nju.
Rekao sam: „Uperio je pištolj u nju. Pucat će u nju!”
I upucao ju je.
G. JESÚS ISPALIO JE DRUGI HITAC
G. JESÚS ISPALIO JE TREĆI HITAC
Ušao je jedan od njegovih pomoćnika.
Nisam čuo što ga je pitao.
Ali lako je zaključiti pitanje
jer je Hernández Alcocer odgovorio:
„Idem u zatvor! Jebe mi se!
Jer je ova žena bila prava kučka.”
Prije nekoliko trenutaka sudac je odlučio
da će odvjetnik Jesús Hernández Alcocer ostati u zatvoru.
On, njegov vozač i tjelohranitelj Benjamín Hernández Mendoza, 42 godine,
službeno su optuženi za femicid Yrme Lydyje Gamboa, 22 godine.
Izdana je tjeralica
za drugim tjelohraniteljem kojeg smo smatrali suučesnikom
i bio je u bijegu.
NAGRADA - TRAŽI SE
Istraga o tome tko je i kako ubio tu mladu ženu
razvila se neočekivano.
Pronađena je Karen Itzel Rodriguez Barrales.
Ured tužitelja u Ciudad de Méxicu…
Tražit ćemo krv.
Krv koju ćemo pokušati pronaći
i otisci prstiju na dokazima bit će u sljedećim prostorijama:
u kupaonici, na stubištu, u dnevnom boravku na katu,
u dnevnom boravku u prizemlju i u sobi naše žrtve.
Dokument koji ćemo pročitati naglas zajedno sa zvučnim zapisom
smjernica je kojom je zatražen nalog za uhićenje…
-Joséa Luisa Palomaresa. -Joséa Luisa Palomaresa.
Pažljivo slušajte. To je sažetak cijelog slučaja.
Za slučaj da nam nešto promakne, djevojke, dobro slušajte.
I pazite na detalje, dobro?
Izvješće forenzičara s terena.
Žena zakopana na 1,6 metara u tajnom grobu.
Da bi sakrili truplo, prostor su napunili zemljom i biljkama,
kako ga ne bi našli.
Obdukcijski nalaz.
Tijelo žrtve KIRB pokazuje znakove gušenja davljenjem,
koje se klasificira kao smrtonosno.
U ovom slučaju, prema mjestu i dokazima,
vjerojatno je sudjelovalo više od jedne osobe.
FEMICID
TRAŽI SE BJEGUNAC
Djevojke, jakne, molim, da se jasno vidi tko smo.
Ulazimo.
-Imate moj broj. -Da.
Recite ako što trebate, ali ne ulazite.
-Dobro. -Da ne ugrozimo istragu.
Hvala. Ovo je ročište zakazano za svjedočenje JNGR-a.
Je li svjedok spreman, tužiteljice?
Da, časni suče. Zaštićeni je svjedok ovdje.
Jednom smo se vratili s plivanja. Počela sam prati suđe,
a on je približio stolicu, popeo se na nju i rekao: „Bako,
prestani prati suđe.
Slušaj me. Želim da me slušaš i gledaš u oči.”
„Da, dušo.”
Kaže: „Zatvori slavinu.”
Zatvorila sam slavinu i sjela nasuprot njemu.
„Što je bilo, dušo?”
A on je rekao:
„Moju su mamu ubili u kupaonici na katu.”
Smrzla sam se.
Bok.
-Kako si? -Dobro.
Dobro. Znaš li zašto si ovdje?
Jer su ubili moju mamu.
ZAŠTIĆENI SVJEDOK
Tko je tvoja mama?
Karen Itzel Rodríguez Barrales.
Gdje se to dogodilo?
U kupaonici na katu.
Čija je to kupaonica?
Marthe Beatriz.
Tko je Martha Beatriz?
Baka.
-Tvoja baka? -Da.
Kako znaš da se to dogodilo u kupaonici na katu?
Jer sam to vidio.
-Vidiš li točkice? -Da.
Evo. Čekaj. Možemo li ugasiti svjetlo?
-Kemijska… -Luminiscencija.
Nepravilna kemiluminiscencija.
Na površini četvrte stepenice odozdo prema gore.
-Da nastavimo? -Da.
Što si vidio u toj kupaonici?
-Da su ubili moju mamu. -Kako se to dogodilo?
Mama me htjela okupati.
A Martha Beatriz joj je rekla:
„Ovo je moja kupaonica.”
I počele su se svađati.
Što se zatim dogodilo?
Ušao je djed i počeli su je udarati.
Gdje su je udarali?
Po…
Po vratu, po rukama, po trbuhu, po nogama.
Onda ju je José Luis gurnuo.
Popeo se na nju i uhvatio je za vrat.
Tko je José Luis?
Moj… tata.
Nepravilna kemiluminiscencija.
Je li se incident o kojem mi govoriš dogodio danju ili noću?
Noću, jer je bio mrak.
Hvala. To bi bilo sve, časni suče.
-Odvjetniče? -Nemam pitanja.
Da. Rekli su mi da čuvam unuka.
Ima li optuženi zahtjev?
Ne, časni suče.
Nisam vidjela kajanje
ni kod jednog muškarca koji je počinio femicid.
Oni koji su otvoreno priznali sucima da su počinili te zločine
opravdavaju ih.
Ovdje su tražili tvoju mamu, dušo.
Moju mamu?
Da, dušo, na ovom zemljištu.
Moramo preispitati kako gradimo svoje odnose,
kako gradimo obitelj,
a to znači transformirati sve.
Pravda bi došla uz sve to.
Ročište za reviziju pritvora
Jesúsa Hernándeza Alcocera
optuženog za femicid
radi zaštite žrtve čiji je identitet skriven…
Izgledao je vrlo umorno, iscrpljeno.
Odvjetnici g. Alcocera zatražili su reviziju naloga za pritvor
kako bi suca zamolili da pritvor zamijeni kućnim pritvorom.
Onaj tko to traži mora predočiti dokaze
putem stručnjaka i postavljanjem izravnih pitanja:
„Što, kako, kada, gdje, zašto?”
Ne smiju se postavljati pitanja koja navode.
Ne smijete pitati:
„Je li istina da si intervenirao toga i toga datuma?”
Na to se ulaže prigovor.
Bilo je kontakta s pritvorskim liječnicima?
Prigovor. Navodi svjedoka.
Uvažava se. Ne odgovarajte.
Bilo je kontakta s pritvorskim osobljem?
-Prigovor. -Uvažava se. Ne odgovarajte.
Znate li jesu li u bolnici Ticomán
proveli pretrage na hitnom prijemu?
Prigovor, nisu njegove činjenice i navodi ga.
Uvaženo. Ne odgovarajte.
Ali, časni suče, možda zna…
Odvjetniče,
više sam vam puta rekao
da ne uključujete odgovor u pitanje, a vi to odbijate.
Sami ste se doveli u ovu situaciju.
To je sve.
Rasprava je zatvorena. U našim argumentima
utvrdili smo da postoji opasnost za žrtve.
Sudac je to uzeo u obzir
pri odluci o odbijanju zahtjeva za kućni pritvor.
Tako da je ostao u pritvoru.
Ne možete dobiti nikakvu drugu mjeru pritvora
s obzirom na rizik koji predstavljate za posredne žrtve,
budući da ste im već prijetili ubojstvom
i da ste, prema dosadašnjim dokazima,
uzrokovali smrt YLGJ.
A sad teme koje smo pripremili.
Božja pravda? Jesús Hernández Alcocer, poznat kao ubojica iz Suntoryja,
koji je prošlog lipnja ubio suprugu, 22-godišnju pjevačicu Yrmu Lydyju,
jutros je umro u Sjevernom pritvornom centru.
Sjećate se tog prepotentnog čovjeka?
Nosio je vatreno oružje, ušao je ovamo s vatrenim oružjem,
pravi lik, pretvarao se da je odvjetnik.
Čovjek s vezama na sudovima i u pravosudnoj vlasti.
Taj ubojica iz Suntoryja…
Obitelj je bila jako razočarana
što je umro prije nego što je osuđen.
Prvo što smo napravili
bilo je zajamčiti da je to doista g. Alcocer
jer su sumnjali u meksičko pravosuđe.
Rekli su: „Što ako nije umro, a oni nas uvjeravaju da jest
i negdje drugdje živi na slobodi?”
Rekli smo im: „Da, to je on.”
I mi smo pregledali obdukciju
koja je provedena u Institutu za forenzičke znanosti.
Da se uvjerimo i budemo sigurni u ono što smo rekli obitelji,
da je to doista bio g. Alcocer.
Nakon smrti Jesúsa N.,
optuženog za femicid pjevačice Yrme Lydyje,
ured tužitelja prioritet je dao procesuiranju tjelohranitelja,
Benjamína, koji je već u zatvoru,
i Máxima, koji je još u bijegu tri mjeseca nakon zločina.
Dobra večer. Provjerimo napredak u potrazi za Máximom.
Što radite da ga pronađete?
-Na terenu. -Kako ga tražite?
YRMINA MAJKA
Nemam nove adrese. Ovo su posljednje.
Provjerili smo te adrese.
Ne radite svoj posao.
Provjerili smo one u državi Meksiko.
-Uvijek ista priča. -Nema ničeg novog.
Nema napretka. Nije vas briga.
To je sve što ste napravili od prošlog puta?
-Ovo su rezultati s obje. -Nema napretka, ha?
Gdje tražite tog čovjeka? Gdje ga tražite?
Nema napretka.
Ne osjećamo da je pravda zadovoljena.
Prošlo je puno vremena, a vi niste odradili svoj posao.
-Uvijek je isto. -To je istina.
Opet odlazimo praznih ruku.
-Nadam se da će ga uskoro uhititi. -Nadajmo se.
Nećemo odustati.
To se neće dogoditi.
I potrudite se više.
Naravno.
Ne gubite vrijeme. Trudite se.
Što Yrmi Lydyji nedostaje?
Što bi ona smatrala vrhuncem svoje karijere?
Koji bi bio njezin san?
Vrhunac moje karijere
nedvojbeno bi bilo priznanje publike.
Da se ljudima sviđa to što radim.
Zar ne? To mi nedostaje.
Neki su umjetnici umrli bez priznanja publike.
-Tako je. -I ono dođe kasnije.
Da. Ali ne želim umrijeti. Želim priznanje publike.
Tako si slatka!
Ako sam mrtva, koja je svrha?
Neću ni biti ovdje. Osim ako reinkarnacija postoji.
Ili ako duša ostaje ovdje, luta,
i odjednom vidim da slušaju moju pjesmu.
Ali ne, želim to osjetiti, doživjeti.
Uhićeni su Martha Beatriz i José Luis.
Roditelji su Joséa, navodnog ubojice
Karen Itzel Rodríguez.
Pratili smo ovaj slučaj u vijestima.
Ostat će u zatvorima Santa Martha Acatitla i Sjevernom pritvornom centru
zbog optužbi za teški femicid kao suučesnici.
SUDNICA - ISTOČNI PRITVORNI CENTAR
Nisam oplakala smrt svoje kćeri.
Voljela bih uskoro moći oplakati kćer.
Kad se ovaj slučaj, istraga i sve to zatvori.
U zajedničkom djelu
optuženik je počinio ovo kazneno djelo femicida.
José Luis Galicia Palomares osuđen je
za femicid u grupi
na štetu žrtve KIRB.
Želim se,
makar to značilo da se sama popnem na brdo ili odem u šumu,
izolirati
od ljudi.
Tog se dana izolirati čak i od unuka,
od svoje djece, od svoje obitelji, od svih.
Optuženik će dobiti punu kaznu koja se smatra pravednom
s obzirom na prirodu zločina.
Osuđeni ste na 105 godina zatvora i plaćanje odštete.
Ima li optuženi zahtjev?
Nemam, časni suče.
Halo?
Halo? Pa, sretna sam.
Proglašen je krivim.
Pomislila sam: „Moram reći Sayuri” jer ste uvijek gurali moj slučaj
i bili velika podrška.
Zahvaljujući vama, radili su na mom slučaju.
Tog dana želim vrištati, plakati.
Želim se oprostiti od nje.
To želim. Oprostiti se od svoje kćeri.
I reći joj da sada može počivati.
Pustiti je da počiva.
-Iznenađenje! -Bok, dušo!
Vjerujem da ono za što smo se mnoge žene borile
na ulicama, u zajednicama,
u uredima tužitelja,
posao koji smo obavile,
energija koju smo uložile u postizanje pravde,
nije uzalud.
Da je jučer bio samo dim
Leptiri, leptiri
Koji su se pojavili iz tame
Nastavila sam s procesom i posvojila djevojčicu
jer sam odlučila…
imati nadu.
Bijela brodica
Tanana i drhteća
POMOZITE NAĆI NJEZINU OBITELJ. NJEZINO JE TRUPLO NAĐENO NA CESTI.
Prijevod titlova: Nikolina Novak JEZINO JE TRUPLO NAĐENO NA CESTI.